ครูชัย M.I.B เจ้าของธุรกิจการศึกษาเงินล้าน และนักการตลาดออนไลน์ มีประวัติอย่างไร
ชัยพนธ์ ชวาลวณิชชัย หรือ ครูชัย เป็นนักธุรกิจในอุตสาหกรรม Education business หรือ ธุรกิจการศึกษา ตัวเขาสามารถสร้างกระแสเงินได้หลักแสนบาทเข้าหน่วยงานที่ตนรับผิดชอบในโรงเรียนตั้งแต่อยู่ชั้นมัธยมปลาย และสร้างรายได้เดือนละหลักแสนเป็นของตัวเองผ่านธุรกิจติวเตอร์ตั้งแต่อายุ 18-19 ปี

ธุรกิจที่ทำให้ครูชัยเป็นที่รู้จักในฐานะของคนที่ทำธุรกิจ SME ด้วยอารมณ์สตาร์ทอัพคือ Mind English สถาบันสอนภาษาสร้างฐานผู้สนใจผ่าน Facebook business page จนกระทั่งเกิดความต้องการเรียนจริงขึ้นมาเป็นสัญญาณให้เริ่มต้นสร้างห้องเรียน Mind English ด้วยเงินทุนประมาณ 500,000 บาท และสามารถคืนทุนภายใน 14 วัน

Mind English มียอดขายประมาณ 70 ล้านบาทในปีแรก และเติบโตจาก ศูนย์สู่ 29 สาขาภายในไม่ถึง 2 ปี โดยการนำโมเดลแฟรนไชน์เข้ามาช่วยขยายกิจการ และเป็นธุรกิจออฟไลน์ที่ไม่มีพนักงานขายแต่เน้นใช้การตลาดออนไลน์ในการส่งคนเข้าไปสมัครเรียนที่หน้างาน

ปัจจุบัน ครูชัย ในวัย 28 ปี มีธุรกิจหลัก ๆ ในมือ (ยังไม่นับการลงทุนในธุรกิจอื่น ๆ) ได้แก่ Big Brain, Sky Touch, Mind English, และ Marketing in Black ซึ่งล้วนอยู่ในกลุ่มธุรกิจด้านการศึกษา

บทความสัมภาษณ์
Q. ครูชัย อายุ 27 ปีมีธุรกิจถึง 4 หน่วย ยังไม่นับการลงทุนในฐานะ Investor แต่ะอันเรียกว่าปัง ๆ ทั้งสิ้น อะไรคือต้นสายปลายเหตุให้ประสบผลลัพธ์รรวดเร็วขนาดนี้

A. อันนี้ต้องขอท้าวความกลับไปสมัยเด็ก ๆ คือผมเกิดในครอบครัวกลาง ๆ แต่รักการเรียนรู้ อ่านหนังสืออะไรที่เด็กทั่ว ๆ ไปในสมัยเดียวกันอาจจะไม่ค่อยอ่าน เช่น เพื่อนอ่านการ์ตูน แต่ผมดันไปอ่านพวก หนังสือธุรกิจ จิตวิทยา พัฒนาตัวเอง และอื่น ๆ อีกมากมาย อย่าง Rich Dad Poor Dad ของ โรเบิร์ต คิโยซากิ ผมก็สอยมาเป็นซีรีย์ตั้งแต่อายุ 12 ปี ซึ่งรุ่นผมแทบไม่มีใครอ่านกันเลย ส่วนนี้ผมคิดว่าน่าจะเป็นตัวช่วยขยาย Mind-set ให้คิดใหญ่ เห็นไกล และโตเร็วกว่าเพื่อนรุ่นเดียวกัน

Q. ทำไมถึงอ่านหนังสือ Non-fiction มากมายขนาดนั้นตั้งแต่เด็ก ๆ

A. อันนี้ขอเรียกขำ ๆ ว่าเป็นปมแล้วกัน แต่เป็นปม Positive นะครับ คือผมเป็นเด็กเรียน ต่อมาสอบเข้าโรงเรียนสาธิตปทุมวันได้ และข้างใจเป็นสังคมคนรวย แต่ละคนสนทนาเรื่องไปต่างประเทศ ใช้ของดี อันที่ผมจำติดใจคือการใช้กระเป๋านักเรียนจาค็อป ซึ่งถือว่าเป็นกระเป๋ามีคลาสในกลุ่มในเรียนในตอนนั้น ส่วนผมสะพายเป้เก่า ๆ คือไม่ใช่ว่าอินดี้หรืออะไร แต่เรียกร้องอยากได้กระเป๋าจาค็อป แล้วที่บ้านไม่ให้เขาบอกมันแพง ทั้งห้องมีเด็ก 50 คน ผมเป็นหนึ่งในสามที่ต้องสะพายเป้โง่ ๆ แล้วรู้สึกแย่กับตัวเอง

ผมจึงตั้งเป้าหมายกับตัวเองว่า “กูต้องรวยด้วยตัวเองให้ได้” — ซึ่งรวยแค่ไหนคือรวยก็ไม่รู้หรอก แต่ฟันธงแล้วว่าต้องรวย ก็เริ่มทำทุกอย่างที่จะทำให้ตัวเองรวย เริ่มต้นจากการรักการเรียนรู้ก่อนเลย อ่านหนังสือ ศึกษาคนสำเร็จอะไรต่าง ๆ มากมายไปหมด

Q. ครูชัย ทำอะไรและทำอย่างไรถึงได้มีรายได้เป็นแสนตั้งแต่อายุ 18-19 ปีกันเลยทีเดียว

A. พอเรามีเป้าว่า กูต้องรวย ก็เริ่มศึกษาหาความรู้จากการอ่าน และจากการลงมือปฏิบัติ แต่ด้วยความที่ยังเด็กก็หาประสบการณ์ผ่านกิจกรรมในโรงเรียน เรียกว่าเป็นนักกิจกรรมตัวพ่อเพื่อเอาประสบการณ์ ขึ้นเป็นรองประธานชมรม และในที่สุดก็รองประธานนักเรียน ซึ่งอำนาจเราก็จะมากขึ้น ก็เริ่มเสนอโครงการต่าง ๆ แก่คณะอาจารย์ โดยผมมุ่งไปที่กิจกรรมในการหารายได้ โดยสมัยที่ผมเป็นรองประธานนักเรียน สามารถหารายได้เข้าหน่วยงานที่ดูแลได้มากกว่าจำนวนเงินในช่วง 10 ปีีรวมกัน นอกจากนั้นยังรับจัดหาผู้ประกอบการมาตั้งโต๊ะ ออกบูธอาหารในพื้นที่กิจกรรมของโรงเรียน ก็เป็นประสบการณ์ทำให้เราโตเร็วยิ่งขึ้นไปอีก

ทีนี้พอจบมัธยม ได้วุฒิมาแล้วผมก็เริ่มทำงานหาเงินโดยการไปสมัครเป็นเด็กเสิร์ฟที่ McDonald ครับ คุณพระ ใครจะเชื่อ เห็นแบบนี้เคยเป็นเด็กเสิร์ฟ แต่ด้วยความที่เราเคยถูกรับรู้ด้านผลการเรียนดี ผู้ปกครองของรุ่นน้องที่รู้จักเราก็มาทาบทามให้ไปสอนพิเศษลูกหลานเขาให้หน่อย และนั่นคือจุดเปลี่ยนสำคัญ

เมื่อผมมีโอกาสได้เป็นติวเตอร์เด็ก ๆ เพื่อเตรียมสอบเข้าโรงเรีียนสาธิตปทุมวัน ผมค้นพบตัวเองว่าชอบการสอนมาก ๆ ทำแล้วฟินสุด ๆ รายได้ตอนแรกชั่วโมงละ 150 บาท ยิ่งสอนยิ่งฮ็อต งานล้นมือ สอนแม่งทุกวัน จากชั่วโมงละ 150 บาทก็ขึ้นเป็นชั่วโมงละ 300 บาท ช่วงปี 1 นี่เดือน ๆ ทำได้เดือนละ 2-3 หมื่นบาท แต่มันก็ยังไม่รวยถูกไหม? แต่ผมก็สอน ๆ ๆ สอนเพื่อเก็บเงินเป็นทุนแล้วพอจบปี 1 ปุ๊ปผมก็เปิดโรงเรียนติว ตั้งชื่อว่า Big Brain

Q. จาก Big Brain สู่ Sky Touch ได้อย่างไร?

A. พอเปิด Big Brain จึงกลายเป็นธุรกิจเต็มรูปแบบ เราไม่ได้สอนคนเดียว มีทีมอาจารย์ด้วย รายได้มันก็ทวีคูณจากทำคนเดียวเดือนละ 2 หมื่น คราวนี้กระโดดไปหลายแสนต่อเดือน แต่ก็เรียกว่าทำงานหัวไหม้เลย แล้วก็เรียนไปด้วย โดยผมเรียนวิศวะการบินที่ ม.เกษตร เรียนเพราะอยากทำธุรกิจสายการบิน ฝันใหญ่เว่อวังอลังกาลมาก กะว่าเป็นเจ้าของสายการบินนี่รวยสุด ๆ แต่พอเข้าไปสัมผัสจริงถึงได้รู้ว่าธุรกิจสายการบินไม่ได้รวยอย่างที่คิด ท็อปลิสต์คนรวยในโลกแม่งไม่มีเจ้าของสายการบินที่ทำสายการบินเพียว ๆ ติดโผเลย ไอ้เราก็ชิบหายแล้ว เอาไงดี ก็ตัดสินใจกลับมาโฟกัสที่ธุรกิจต่อ

แต่ด้วยความที่เราอินกับการศึกษาเรื่องการบินมาก ทำให้มีความรู้เรื่องนี้เยอะก็เลยเอาความรู้ตรงนี้มาเปิดโรงเรียนแนะแนวการบินตั้งชื่อว่า Sky Touch ภารกิจคือให้คำปรึกษา แนะแนว และเป็นนายหน้าสนคนไปเรียนการบินที่อเมริกา ถามว่าทำไมต้องอเมริกา เพราะอเมริกาเป็นศูนย์การเรียน มีศูนย์ฝึกกว่า 2,000 แห่ง เที่ยบกับประเทศไทยที่มี 6 แห่ง มีขีดจำกัดมาก ๆ อีกทั้งข้อดีหลาย ๆ อย่างในอเมริกาที่รวม ๆ แล้วทำให้ต้นทุนในการเรียนไม่ต่างจากไทยแต่ได้กำไรคือภาษา นี่คือคุณค่าที่ Sky Touch อยากส่งมอบให้นักเรียน — ตอนทำ Sky Touch ผมอยู่ประมาณมหาวิทยาลัยปี 3 ปี 4
ชัยพนธ์ ชวาลวณิชชัย หรือ ครูชัย เป็นนักธุรกิจในอุตสาหกรรม Education business หรือ ธุรกิจการศึกษา ตัวเขาสามารถสร้างกระแสเงินได้หลักแสนบาทเข้าหน่วยงานที่ตนรับผิดชอบในโรงเรียนตั้งแต่อยู่ชั้นมัธยมปลาย และสร้างรายได้เดือนละหลักแสนเป็นของตัวเองผ่านธุรกิจติวเตอร์ตั้งแต่อายุ 18-19 ปี

ธุรกิจที่ทำให้ครูชัยเป็นที่รู้จักในฐานะของคนที่ทำธุรกิจ SME ด้วยอารมณ์สตาร์ทอัพคือ Mind English สถาบันสอนภาษาสร้างฐานผู้สนใจผ่าน Facebook business page จนกระทั่งเกิดความต้องการเรียนจริงขึ้นมาเป็นสัญญาณให้เริ่มต้นสร้างห้องเรียน Mind English ด้วยเงินทุนประมาณ 500,000 บาท และสามารถคืนทุนภายใน 14 วัน

Mind English มียอดขายประมาณ 70 ล้านบาทในปีแรก และเติบโตจาก ศูนย์สู่ 29 สาขาภายในไม่ถึง 2 ปี โดยการนำโมเดลแฟรนไชน์เข้ามาช่วยขยายกิจการ และเป็นธุรกิจออฟไลน์ที่ไม่มีพนักงานขายแต่เน้นใช้การตลาดออนไลน์ในการส่งคนเข้าไปสมัครเรียนที่หน้างาน

ปัจจุบัน ครูชัย ในวัย 28 ปี มีธุรกิจหลัก ๆ ในมือ (ยังไม่นับการลงทุนในธุรกิจอื่น ๆ) ได้แก่ Big Brain, Sky Touch, Mind English, และ Marketing in Black ซึ่งล้วนอยู่ในกลุ่มธุรกิจด้านการศึกษา
5.ความรู้ทางการเงิน